Diari Oficial de la Generalitat Valenciana


Sumari del DOGV 5131, del 09-11-2005 (2005/11859)

ACORD de 26 de setembre de 2005, de la Junta Superior de Contratació, pel qual s'inicia el procediment per a declarar la prohibició de contractar amb l'administració i els seus efectes a la mercantil Boss Medical, S.L.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11302


Data del document
:   26-09-2005

Organisme emissor
:   Conselleria d'Economia, Hisenda i Ocupació

Tipus de document
:   Acord

Descriptors 

:   * empresa privada
    * limitació de comercialització

ACORD de 26 de setembre de 2005, de la Junta Superior de Contratació, pel qual s'inicia el procediment per a declarar la prohibició de contractar amb l'administració i els seus efectes a la mercantil Boss Medical, S.L. [2005/11989]
  
Antecedents de Fet
  
Primer. La Direcció General de Recursos Econòmics de la Secretaria Autonòmica per a l'Agència Valenciana de Salut de la Conselleria de Sanitat, va iniciar l'expedient de contractació, concurs 323/2004, i amb data 20 d'octubre de 2004, el director general de Recursos Econòmics va dictar resolució per a la determinació de tipus i selecció de proveïdors, per a l'adquisició del ?Subministrament de material general sanitari (sondes, drenatges, bosses, connexions i claus, tubs i filtres)?, en la qual, entre altres empreses, es va seleccionar l'empresa Boss Medical, SL, per als lots que s'hi indicaven.
  
Segon. Amb data 21 d'octubre de 2004, es va firmar el contracte d'adopció de tipus i selecció de proveïdors amb l'empresa Boss Medical, SL, relatiu al ?Subministrament de material general sanitari (sondes, drenatges, bosses, connexions i claus, tubs i filtres)?, del CP. 323/2004, per al període comprés entre el 15 de novembre del 2004 fins al 16 de novembre del 2007.
  
Tercer. Amb data 10 de novembre de 2004, el director general de Recursos Econòmics va dictar resolució d'adjudicació, corresponent a les comandes que si és el cas es produïren durant el primer període (del 15 de novembre del 2004 fins al 16 de novembre del 2005), del concurs de referència, relatiu al ?Subministrament de material general sanitari (sondes, drenatges, bosses, connexions i claus, tubs i filtres)-
  
Quart. Amb data 12 de novembre de 2004, es va notificar la resolució d'adjudicació del primer negociat del C.P. 323/04, a l'empresa Boss Medical, SL, als efectes que dipositara la fiança definitiva per un import de 377,14 euros, sense que es realitzara este depòsit.
  
Cinqué. Amb data 2 de novembre de 2004, la Subdirecció General de Productes Sanitaris de l'Agència Espanyola de Medicaments i Productes Sanitaris va comunicar a la Direcció General de Farmàcia i Productes Sanitaris de la Conselleria de Sanitat, que Boss Medical, SL, que manca de llicència sanitària prèvia de funcionament d'instal·lació per a la fabricació de productes sanitaris, podria estar fabricant i comercialitzant productes sanitaris de classe II-a o I estèrils (com tubs d'aspiració, cànules d'aspiració Yankahuer, línies de pressió per a hemodinàmica, circuits d'anestèsia, cànules per a traqueotomia, etc), que manquen del marcatge CE preceptiu, perquè realitzara les actuacions oportunes i informara si l'empresa seguia amb activitat en el sector de productes sanitaris.
  
Una vegada realitzada visita d'inspecció el 19 de novembre del mateix any, es van confirmar els punts següents:
  
1. L'empresa estava fabricant productes sanitaris sense posseir llicència sanitària prèvia de funcionament d'instal·lació atorgada per l'Agència Espanyola de Medicament i Productes Sanitaris.
  
2. L'empresa estava comercialitzant els dits productes sense marcatge CE o amb marcatge CE indegut.
  
3. L'empresa no havia comunicat estos productes al Registre de responsables de la comercialització de productes sanitaris. (Art. 14, RD 414/1996)
  
4. L'empresa estava distribuint determinats productes sense el marcatge CE.
  
Sisé. Amb data 1 de desembre del 2004, el director general de Recursos Econòmics, va dictar acord d'iniciació del procediment de resolució del contracte d'adopció de tipus i selecció de proveïdors amb l'empresa Boss Medical, SL, relatiu al ?Subministrament de material general sanitari (sondes, drenatges, bosses, connexions i claus, tubs i filtres)?, subscrit el 21 d'octubre del 2004, pels motius reflectits en l'apartat anterior, i li va concedir el tràmit d'audiència perquè en el termini de 10 dies, formulara les al·legacions i presentara els documents i les justificacions que estimara pertinents, i esta no ha fet dins del termini establit.
  
Seté. Amb data 21 de desembre de 2004, la directora de l'Agència Espanyola de Medicaments i Productes Sanitaris, va dictar acord d'iniciació del procediment per a la retirada del mercat dels productes sanitaris fabricats per l'empresa Boss Medical, SL,adoptant com a mesura provisional la seua immobilització i va ordenar el cessament de l'activitat de fabricació i la comercialització i posada en servici dels productes sanitaris fabricats fins a la data per eixa empresa.
  
Vuité. Amb data 17 de gener de 2005, el director general de Recursos Econòmics de la Secretaria Autonòmica per a l'Agència Valenciana de Salut de la Conselleria de Sanitat, va acordar resoldre el contracte de selecció de proveïdors i determinació de tipus relatiu al ?Subministrament de material general sanitari (sondes, drenatges, bosses, connexions i claus, tubs i filtres)- ?, del C.P. 323/2004?, subscrit el 21 d'octubre del 2004, amb l'empresa Boss Medical, SL, per causes imputables a esta, per l'incompliment dels aspectes següents:
  
1. Fabricació de productes sanitaris sense posseir llicència sanitària prèvia de funcionament d'instal·lació atorgada per l'Agència Espanyola de Medicament i Productes Sanitaris.
  
2. Comercialització dels dits productes sense marcatge CE o amb marcatge CE indegut.
  
3. No comunicar estos productes al Registre de responsables de la comercialització de productes sanitaris. (Art. 14, RD 414/1996)
  
4. Distribució de determinats productes sense el marcatge CE.
  
Al mateix temps va acordar notificar a la Junta Superior de Contractació Administrativa esta resolució als efectes del que disposen els articles 20 i 21 del Text Refós de la Llei de Contractes de les Administracions Públiques, aprovat mitjançant Reial Decret Legislatiu 2/2000 de 16 de juny.
  
Nové. Amb data 13 de juliol de 2005, l'Agència Espanyola de Medicaments i Productes Sanitaris, va dictar una resolució en la qual acorda elevar a definitives les mesures adoptades en l'acord d'iniciació i la retirada del mercat de tots els productes sanitaris fabricats per l'empresa Boss Medical, SL.
  
Fonaments de Dret
  
Primer. Esta Junta Superior de Contractació Administrativa és competent per a iniciar i tramitar el present procediment per a la declaració de la prohibició de contractar amb l'administració pública en virtut del que disposa l'art. 21 del Text Refós de la Llei de Contractes de les Administracions Públiques, aprovat mitjançant Reial Decret Legislatiu 2/2000 de 16 de juny, i els articles 18 i 19 del seu reglament.
  
Segon. El T.R. de la Llei de Contractes de les Administracions Públiques establix en l'art. 20 els casos en què no es podrà contractar amb l'administració.
  
Tercer. L'art. 21 d'esta llei i l'art. 19 del seu reglament regulen el procediment per a la declaració de la prohibició de contractar amb l'administració pública i els seus efectes.
  
I basant-se en tot això
  
ACORDE
  
Iniciar el procediment per a declarar la prohibició de contractar amb l'administració pública a la mercantil Boss Medical, SL, i precisar els seus efectes.
  
De conformitat amb el que disposa l'art. 79 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, dins del termini de deu dies hàbils a partir de l'endemà de la notificació d'este acord, podrà presentar al·legacions i aportar documents o altres elements de judici què considere oportuns.
  
Que es notifique este acord a l'interessat i se l'advertisca que contra este no pot interposar cap recurs.